# Cory Higgins

Courdon "Cory" Higgins (Danville, Califòrnia, 14 de juny de 1989) és un jugador de bàsquet estatunidenc que forma part de la plantilla del FC Barcelona. Amb 1,97 metres d'alçada, juga en la posició d'escorta. És fill del també jugador de bàsquet Rod Higgins.

## Trajectòria esportiva

Va jugar durant quatre temporades amb els Buffaloes de la Universitat de Colorado, en les quals va fer una mitjana de 15,2 punts i 2,4 assistències per partit. Triat en els seus tres últimes temporades en el tercer millor quintet de la Big 12 Conference, va acabar la seva carrera amb el rècord de la seva universitat de punts anotats, 2.001. Va aconseguir a més el rècord de la seva universitat i de la seva conferència en tirs lliures anotats de forma consecutiva, amb 45, aconseguits al llarg de 8 partits en la seva temporada sophomore.

### Professional

Després de no ser triat al Draft de l'NBA del 2011, va ser convidat a la pretemporada dels Denver Nuggets, però va ser acomiadat sense arribar a començar la competició.
Va ser seleccionat pels Erie BayHawks en la primera ronda del draft de l'NBA D-League, on va jugar 5 partits, en els quals va fer una mitjana de 12,6 punts i 4,2 rebots per partit.
Al desembre de 2011 va fitxar pels Charlotte Bobcats, sent tallat al desembre de 2012. Al mes següent va tornar a la disciplina dels Erie BayHawks, club en el qual va estar fins al final de la temporada 2012-13.
El 21 d'octubre de 2013 es va anunciar el seu fitxatge per un any amb l'equip rus del BC Triumph Lyubertsy.
El juny de 2014 signaria per un any amb l'equip turc del Gaziantep Basketbol.
L'1 de juliol de 2015 fitxa pel PBC CSKA Moscou per un any més altre opcional. Aquest any opcional es va fer efectiu i el 26 de juny de 2017 ambdues parts van acordar una renovació per dos anys més, fins al final de la temporada 2018-19. L'11 de juny de 2019 l'equip moscovita va anunciar la no renovació de Higgins.
El 3 de juliol de 2019 es va fer oficial el seu fitxatge per tres anys amb el Futbol Club Barcelona. La temporada 2020-21 va arribar amb el Barça a la final de l'Eurolliga (derrota contra l'Efes Pilsen), i va guanyar contra el Reial Madrid la Copa del Rei (essent designat MVP de la final) i la Lliga ACB amb els blaugrana.

## Palmarès
### CSKA Moscou

* Eurolliga (2): 2016 i 2019
* VTB United League (4): 2016, 2017, 2018 i 2019

### FC Barcelona

* Lliga ACB (1): 2021
* Copa del Rei (1): 2021

## Referències

* ↑ charlotte.com Bobcats sign Cory Higgins Arxivat 2012-02-02 a Wayback Machine., consultat el març de 2012
* ↑ sports-reference.com Cory Higgins Statistics, consultat el març de 2012
* ↑ cubuffs.com #11 Cory Higgins Bio, consultat el març de 2012
* ↑ NBA.com Denver Nuggets waive Higgins and Ruffin, consultat el març de 2012
* ↑ goerie.com BayHawks select Higgins, Daniels in draft's first round Arxivat 2016-03-04 a Wayback Machine., consultat el març de 2012
* ↑ «All in the family: Bobcats sign guard Cory Higgins». ABC news, 26-12-2011. Arxivat de l'original el 2019-07-03. [Consulta: 3 juliol 2019].
* ↑ «Bobcats' Higgins waives son Cory, signs Adrien». Si, 09-12-2012. [Consulta: 3 juliol 2019].
* ↑ «BayHawks Acquire Guard Cory Higgins». Oursportscentral, 16-01-2013. [Consulta: 3 juliol 2019].
* ↑ «Basketball: Ex-Charlotte Guard Higgins Moves To Russia». Sputniknews, 21-10-2013. [Consulta: 3 juliol 2019].
* ↑ «Cory Higgins signs with Gaziantep». Sportando, 24-06-2014. [Consulta: 3 juliol 2019].
* ↑ «Cory Higgins, nuevo jugador del CSKA Moscú». Piratas del Basket, 01-07-2015. [Consulta: 3 juliol 2019].
* ↑ «El CSKA de Moscú renueva a Cory Higgins por dos temporadas». BasketMe, 28-06-2017. [Consulta: 3 juliol 2019].
* ↑ «El CSKA Moscú anuncia que no renueva a Cory Higgins». msn, 11-06-2019. [Consulta: 3 juliol 2019].
* ↑ «Cory Higgins firma con el Barça hasta junio de 2022». Sport, 03-07-2019. [Consulta: 3 juliol 2019].
* ↑ «El Barça es proclama campió de lliga amb un nou bany al Madrid i un Mirotic descomunal (92-73)». 324.cat, 16-06-2021 [Consulta: 16 juny 2021].

## Enllaços externs

* Fitxa de Higgins en ACB.COM Arxivat 2019-09-21 a Wayback Machine.
* Fitxa de Cory Higgins en ultimatenba.com